ચાંદખેડા આઈઓસી રોડ પર આવેલા શ્યામ વિહાર બંગ્લોઝમાં નરેશભાઈ શાહ તેમના પરિવાર સાથે રહે છે. બુધવારે રાતે પરિવારના સભ્યો ઘરે હાજર હતા. દરમ્યાનમાં ઉપરના માળે પૂજાના રૂમમાં તેમના ૨૩ વર્ષીય પુત્ર દર્શને ગળા ફાંસો ખાઈ લીધો હતો. દર્શનને તાત્કાલિક સારવાર માટે અપોલો હોસ્પિટલમાં લઇ જવાયો હતો. જ્યાં ડોક્ટરે તેને મૃત જાહેર કર્યો હતો. ઘટનાની જાણ ચાંદખેડા પોલીસને કરાતાં પોલીસ હોસ્પિટલ પહોંચી હતી.